钦定古今图书集成/明伦汇编/氏族典/第362卷 > 金士衡
## 钦定古今图书集成/明伦汇编/氏族典/第362卷 > 金士衡

按《明外史金士衡传》：“士衡，字秉中，长洲人。父应征，云
南参政，以廉能称。士衡举万历二十年进士，授永丰
知县，擢南京工科给事中，寻擢南京通政参议。时王
元翰、李三才先后为言者所攻，士衡并为申雪。三十
九年，大计京官掌南察者，史继偕，齐、楚、浙人之党也，
凡助三才、元翰者悉斥之。士衡亦谪两浙盐运副使”，
不赴。天启初，起兵部员外郎。累迁太仆少卿。引疾去，
卒于家。